
ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 62 (1) 

Συμπλήρωση του Π.Δ. 405/91 Μεταφορά και συγχώνευση της Γενι¬ 
κής Γραμματείας Εξωτερικού Εμπορίου και του Τμήματος Εσωτε¬ 
ρικής Αγοράς της Γενικής Διεύθυνσης Εσωτερικού Εμπορίου του 
Υπουργείου Εμπορίου στην Γενική Γραμματεία Διεθνών Οικονομι¬ 
κών Σχέσεων (ΔΟΣ) του Υπουργείου Εθνικής Οικονομίας (ΥΠΕΘΟ) 

(Α' 145). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παρ. 4 του Ν. 1558/1985 «Κυβέρ¬ 
νηση και Κυβερνητικά Όργανα» (Α' 137). 

2. Την γνωμοδότηση με αριθμό 734/91 του Συμβουλίου της Επι¬ 
κράτειας μετά από πρόταση του Πρωθυπουργού, αποφασίζουμε: 

Άρθρο μόνο 

Στο άρθρο 21 του Π.Δ. 405/91 προστίθεται παράγραφο 2 ως ακο¬ 
λούθως: 

- Το προσωπικό της προηγούμενης παραγράφου εξακολουθεί να εί¬ 
ναι ασφαλισμένο στο Ταμείο Αρωγής Υπαλλήλων Υπουργείου Εμπο¬ 
ρίου (Τ.Α.Υ.Υ.Ε.). 

Το διάταγμα αυτό ισχύει από της Δημοσιεύσεως στην Εφημερίδα της 
Κυβερνήσεως. 


Στον Πρωθυπουργό αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 20 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΜΗΤΣΟΤΑΚΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 63 (2) 

Περί τρόπου εισαγωγής, διάρκειας φοίτησης, εξεταζομένων μαθημά¬ 
των κατά την εισαγωγή και φοίτηση, τρόπου βαθμολογίας κ.λπ στο 

Κέντρο Διπλωματικών Σπουδών, του Υπουργείου Εξωτερικών των 

υποψηφίων Ακολούθων Πρεσβείας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 90, παράγραφος 2 του Νόμου 1892/1990 «Για τον εκ¬ 
συγχρονισμό και την ανάπτυξη και άλλες διατάξεις» (ΦΕΚ 101/90, τ. 

Α’). 

2. Το άρθρο 6 παράγραφος 1 του Νόμου 962/1979 «για την ίδρυση 
στο Υπουργείο Εξωτερικών Κέντρου Διπλωματικών Σπουδών και την 
τροποποίηση διατάξεων του Νόμου 419/1976 «περί Οργανισμού του 
Υπουργείου Εξωτερικών» (ΦΕΚ 202/1979, τ. Α'). 

3. Την από 19.12.91 Γνωμοδότηση του Εκπαιδευτικού Συμβουλίου 
του Κέντρου Διπλωματικών Σπουδών. 

4. Την 34/92 Γνωμοδότηση του Συμβουλίου Επικράτειας, μετά 
από πρόταση του Υπουργού Εξωτερικών, αποφασίζουμε: 

Άρθρο 1 

Προκήρυξη Διαγωνισμού 

1. Προκειμένου να εισαχθούν στο Κέντρο Διπλωματικών Σπουδών 
υποψήφιοι Ακόλουθοι Πρεσβείας για προεισαγωγική εκπαίδευση και 
ενημέρωσή τους στα θέματα της Διπλωματικής Υπηρεσίας, προκηρύσ¬ 
σεται διαγωνισμός που θα γίνεται σαράντα (40) τουλάχιστον ημέρες 
μετά τη δημοσίευση περιλήψεως της σχετικής προκηρύξεως σε δύο ημε¬ 
ρήσιες εφημερίδες της πρωτεύουσας. 

2. Η προκήρυξη αυτή ορίζει την ημέρα και ώρα που θα αρχίζει ο δια¬ 
γωνισμός, το χώρο που θα γίνει και τον αριθμό των υποψηφίων Ακο¬ 
λούθων του Διπλωματικού Κλάδου που θα φοιτήσουν στο Κέντρο Δι¬ 
πλωματικών Σπουδών και θα διοριστούν .σε κενές οργανικές θέσεις μετά 
την επιτυχή αποφοίτησή τους από αυτό. Εάν, για τεχνικούς λόγους, αλ¬ 
λάξει ο χώρος διεξαγωγής του διαγωνισμού, η αρμόδια Διεύθυνση του 
Υπουργείου Εξωτερικών καθορίζει άλλο χώρο που γνωστοποιείται 
έγκαιρα στους υποψηφίους. 

Άρθρο 2 

1. Ο διαγωνισμός διεξάγεται σε συνεχείς ημέρες, χωρίς να εξαιρού¬ 
νται οι Κυριακές ή οι επίσημες ημέρες αργίας, εφ’ όσον αυτό κρίνεται 

αναγκαίο από τον Πρόεδρο της Εξεταστικής Επιτροπής. 

2. Εάν δεν είναι δυνατή, για οποιοδήποτε λόγο, η έναρξη του διαγω¬ 
νισμού την ημέρα που ορίστηκε, ορίζεται από τον Υπουργό άλλη ημέρα 
ενάρξεώς του. 

Η αναβολή αυτή δεν δίνει δικαίωμα συμμετοχής στο διαγωνισμό σε 
άλλους υποψηφίους εκτός από αυτούς που έγιναν ήδη δεκτοί. 

Άρθρο 3 

Προσόντα υποψηφίων 

1. Για να γίνει κανείς δεκτός στο διαγωνισμό πρέπει να έχει την Ελ¬ 
ληνική ιθαγένεια, να υποβάλει είκοσι (20) τουλάχιστον ημέρες προ της 
ενάρξεώς του διαγωνισμού σχετική αίτηση σε ειδικό έντυπο στη Διεύ¬ 
θυνση Προσωπικού του Υπουργείου Εξωτερικών μαζί με υπεύθυνη δή¬ 
λωση για τα ατομικά του στοιχεία (δηλαδή: ονοματεπώνυμο, ονόματα 
πατέρα και μητέρας, ημερομηνία, έτος και τόπο γεννήσεως, τόπο δια- 
μονής, ασχολίες από τότε που συμπλήρωσε το 18ο έτος της ηλικίας του 
και τον τίτλο σπουδών του) και ότι έχει πτυχίο Ανωτάτου Εκπαιδευτι¬ 
κού Ιδρύματος της ημεδαπής ή ισοτίμου της αλλοδαπής ανεγνωρισμένο 
από το ΔΙ.Κ.Α.Τ.Σ.Α. ^ 

Στη δήλωση αυτή θα πρέπει ο υποψήφιος να αναφέρει και την ξένη 
γλώσσα ή τις ξένες γλώσσες που επιθυμεί να εξεταστεί προαιρετικά κα¬ 
θώς κιχι ότι κατά τον χρόνο λήξεως της προθεσμίας υποβολής των αιτή¬ 
σεων έχει τα γενικά προσόντα του άρθρου 71 του Νόμου 419/1976 και 
ειδικά προσόντα της παραγράφου 1 του άρθρου 5 του Νόμου 962/ 

2. Τα δικαιολογητικά των υποψηφίων του διαγωνισμού για την εί¬ 
σοδο στο Κέντρο Διπλωματικών Σπουδών υποβάλλονται από τους επι- 
τυχόντες στη Γ1 Διεύθυνση Προσωπικού του Υπουργείου Εξωτερικών, 
μέσα σε τριάντα (30) ημέρες από την ανακοίνωση των αποτελεσμάτων. 

3. Ο υποψήφιος απαλλάσσεται της υποχρεώσεως υποβολής των δι- 
καιολογητικών που αποδεικνύουν στοιχεία, εφόσον αυτά αναγράφονται 
στην αστυνομική του ταυτότητα. Στην περίπτωση αυτή ο υποψήφιος 
επιδεικνύει την αστυνομική του ταυτότητα στον αρμόδιο υπάλληλο της 
Διευθύνσεως Προσωπικού του Υπουργείου Εξωτερικών, ο οποίος βε¬ 
βαιώνει πάνω στην αίτηση συμμετοχής στο διαγωνισμό την ύπαρξη αυ¬ 
τών των στοιχείων. 

Άρθρο 4 

Εξεταστική Επιτροπή 

Η σύνθεση και η λειτουργία της Εξεταστικής Επιτροπής καθορίζεται 
με απόφαση του Υπουργού Εξωτερικών (άρθρο 6 παρ. 2 εδ. 0' του Ν. 
962/79). Η 

Άρθρο 5 

Εξεταζόμενα μαθήματα 

1. Δοκιμασία - Συνέντευξη 

2. Πρωτεύοντα μαθήματα: 
α) Η ελληνική γλώσσα, 

β) Η ελληνική και παγκόσμια διπλωματική ιστορία από το Συνέδριο 
της Βιέννης μέχρι το 1945 και ελληνική και παγκόσμια πολιτική ιστο¬ 
ρία από το 1945 μέχρι σήμερα με ιδιαίτερη έμφαση στα εθνικά θέματα, 
γ) Η γαλλική γλώσσα, 
δ) Η αγγλική γλώσσα, 
ε) Το δημόσιο και το ιδιωτικό διεθνές δίκαιο. 

3. Δευτερεύοντα μαθήματα: 

α) Η πολιτική επί των διεθνών οικονομικών σχέσεων, η θεωρητική 
και εφηρμοσμένη πολιτική οικονομία και η δημόσια οικονομία, 
β) Η ιστορική και θεσμική διάσταση της ευρωπαϊκής ολοκλήρω¬ 
σης, 

γ) Οι κλασσικοί συγγραφείς και ο νεοελληνικός πολιτισμός, 
δ) Η παγκόσμια γεωγραφία, 
ε) Το ναυτικό δίκαιο, 

στ) Ο Οργανισμός του Υπουργείου Εξωτερικών και 
ζ) Η ελληνική, αγγλική και γαλλική γραφομηχανή 
·■ 4. Προαιρετικά μαθήματα: 

Οι γλώσσες των χωρών μελών των Ευρωπαϊκών Κοινοτήτων (πλην 
αγγλικής και γαλλικής) καθώς και η αραβική, κινεζική, ρωσική, τουρ¬ 
κική, βουλγαρική, σερβοκροατική, ρουμανική, ιαπωνική και αλβα¬ 
νική. 


Άρθρο 6 
Δοκιμασία 

1. Δοκιμασία - Συνέντευξη 

Η δοκιμασία - συνέντευξη συνίσταται σε ερωτήσεις προφορικές πού 
τίθενται από τα μέλη της Επιτροπής για να διαπιστωθεί αν ο υποψήφιος 
έχει τα προσόντα που είναι απαραίτητα για την εκτέλεση της αντιπρο¬ 
σωπευτικής αποστολής. Με τις ερωτήσεις αυτές που είναι γενικού περιε¬ 
χομένου (διπλωματικού, οικονομικού, πολιτικού και γενικότερα πνευ¬ 
ματικού) επιδιώκεται η διακρίβωση της γνώσεως των θεμάτων και η 
διαμόρφωση εν γένει γνώμης για την προσωπικότητα του διαγωνιζομέ- 
νου. Συγχρόνως ελέγχεται ο βαθμός της αντιλήψεώς του, η κρίση, η ευ¬ 
στροφία, η οξύνεια, η αυτοκυριαρχία και η εκφραστική του ικανότητα. 

2. Πρωτεύοντα μαθήματα: 

α) Ελληνική γλώσσα: 

Ως θέμα ελληνικής γλώσσας εξετάζεται το γραπτό κείμενο της ελλη- 
νικής και παγκόσμιας διπλωματικής ιστορίας (εδ. β' της παρούσης πα¬ 
ραγράφου), από το Συνέδριο της Βιέννης μέχρι το 1945. Κατά την εξέ¬ 
ταση αυτή κρίνεται η ικανότητα στην ορθή έκφραση και διατύπωση με 
σαφήνεια των εννοιών στην ελληνική καθώς και η σύνταξη και η ορθο¬ 
γραφία. Γ ια την γραπτή αυτή εξέταση παραχωρείται στους υποψηφίους 
χρόνος 3 ωρών. 

β) Η ελληνική και παγκόσμια διπλωματική ιστορία από το Συνέδριο 
της Βιέννης μέχρι το 1945 και ελληνική και παγκόσμια πολιτική ιστο¬ 
ρία από το 1945 μέχρι σήμερα - εθνικά θέματα. 

ι) Η ελληνική και παγκόσμια διπλωματική ιστορία από το Συνέδριο 
της Βιέννης μέχρι το 1945. 

ιι) Πολιτική ιστορία από το 1945 μέχρι σήμερα. 

1. Ο ψυχρός πόλεμος: α) το τέλος των συμμαχιών, β) το γερμανικό 
πρόβλημα, γ) η ένταση του ανταγωνισμού Ανατολής - Δύσης στη δεκαε¬ 
τία του 1950. 

2.0 Σοβιετικός επεκτατισμός και η συγκρότηση του κομμουνιστικού 
συνασπισμού στην Ευρώπη: α) η ΟΟΜΕΟΟΝ β) το Σύμφωνο της Βαρ¬ 
σοβίας. 

3. Εντάσεις και συγκρούσεις στον κομμουνιστικό συνασπισμό: α) η 
απόσχιση της Γιουγκοσλαβίας, β) Πολωνία (1956), γ) Ουγγαρία 
(1956), δ) το σινοσοβιετικό σχίσμα, ε) η Άνοιξη της Πράγας, ζ) η Αλ¬ 
ληλεγγύη στην Πολωνία. 

4. Η επέκταση του κομμουνισμού πέρα από την Ευρώπη και οι επι¬ 
πτώσεις στις διεθνείς σχεσεις: α) η επικράτηση του Μάο Τσε Τουγκ στην 
Κίνα, β) ο πόλεμος της Κορέας, γ) η επικράτηση του Κάστρο στην 
Κούβα και η σημασία της στο πλαίσιο του ανταγωνισμού Ανατολής - 
Δύσης, δ) οι πόλεμοι του Βιετνάμ (1946-54, 1961-75), ε) η Χιλή υπό 
τον Αλλιέντε. 

5. Περιφερειακοί αμυντικοί οργανισμοί. 

6. Το τέλος των Αποικιακών Αυτοκρατοριών: α) η διαδικασία της 
αποαποικιοποίησης στα πλαίσια του ΟΗΕ, β) οι ολλανδικές κτήσεις, γ) 
οι γαλλικές κτήσεις, δ) το Βελγικό Κογκό, ε) Βρεταννία και Κοινοπολι¬ 
τεία. 

7. Η περίοδος της Ύφεσης: α) ΟβίροϋιίΕ (1969-74), β) η Τελική 
Πράξη του Ελσίνκι (1975), γ) η Συνθήκη για την μη διασπορά των πυ¬ 
ρηνικών όπλων (1968). 

8. Προβλήματα στην Αφρική: α) Κογκό, β) Ροδεσία, γ) Νότια 
Αφρική - Ναμίμπια. 

9. Η Μέση Ανατολή: α) η αραβική ενότητα και οι εξωτερικές παρεμ¬ 
βάσεις, β) η ίδρυση του κράτους του Ισραήλ και ο αραβο-ισραηλινός πό¬ 
λεμος (1948-49), γ) ο πόλεμος του Σουέζ (1956), δ) οι ισραηλοαραβι- 
κοί πόλεμοι (1967 και 1973), ε) οι Συμφωνίες του Καμπ-Νταίηβιντ 
και η ειρήνη Αιγύπτου - Ισραήλ (1978-79), στ) ο ιρανο-ιρακινός πόλε¬ 
μος ζ) η κρίση του Κόλπου. 

10. Οι διεθνείς οικονομικές σχέσεις μετά το 1945: α) το διεθνές 
εμπόριο (ΟΑΤΤ, Οργανισμός Οικονομικής Συνεργασίας και Αναπτύ- 
ξεως, Διάσκεψη των Ηνωμένων Εθνών για το Εμπόριο και την Ανά¬ 
πτυξη, Οργανισμός Πετρελαιοεξαγωγικών χωρών), β) η παγκόσμια οι¬ 
κονομική τάξη (τα προβλήματα της ανάπτυξης, η παροχή βοήθειας, ο 
διάλογος Βορρά-Νότου, ο ρόλος των περιφερειακών οργανισμών). Η 
γραπτή εξέταση στο μάθημα αυτό συνίσταται σε γραπτή ανάπτυξη θέ¬ 
ματος από την ελληνική και παγκόσμια διπλωματική ιστορία από το 
Συνέδριο της Βιέννης μέχρι το 1945. Για την γραπτή αυτή εξέταση πα- 
ραχωρείται στους υποψηφίους χρόνος 3 ωρών. 

γ) Γαλλική γλώσσα: 

(1) Γραπτή δοκιμασία: 

(α) Έκθεση ιδεών. 

(β) Μετάφραση δέκα μέχρι δεκαπέντε στίχων από την ελληνική στην 
γαλλική και μετάφραση δέκα μέχρι δεκαπέντε στίχων από την γαλλική 
στην ελληνική. 

(2) Προφορική δοκιμασία: 

Ανάγνωση γαλλικού κειμένου και έλεγχος της ευχέρειας προφορικής 
εκφράσεως στην γαλλική, 
δ) Αγγλική γλώσσα: 

Όπως η γαλλική. 

ε) το δημόσιο διεθνές δίκαιο (γραπτή και προφορική εξέταση) και το 
ιδιωτικό διεθνές δίκαιο (προφορική εξέταση): 

ι) Από το δημόσιο διεθνές δίκαιο - Διεθνείς Οργανισμοί: 

1. Το διεθνές δίκαιο και η διεθνής κοινωνία: α) ιστορική εξέταση του 
διεθνούς δικαίου β) σύνθεση της διεθνούς κοινωνίας γ) διεθνές δίκαιο 
και διεθνείς σχέσεις. 

2. Σχέση διεθνούς και εσωτερικού δικαίου. 

3. Πηγές του διεθνούς δικαίου. 

4. Υποκείμενα του διεθνούς δικαίου. 

Α. Τα κράτη: α) συστατικά στοιχεία του κράτους, 
β) εδαφική κυριαρχία, γ) τρόποι κτήσεως εδάφους, δ) περιορισμοί της 
εδαφικής ακεραιότητας, ε) διαδοχή των κρατών 

Β. Διεθνείς Οργανισμοί: α) διεθνής προσωπικότητα των Διεθνών Ορ¬ 
γανισμών, β) νομική ικανότητα των Διεθνών Οργανισμών. 

Γ. Λοιπά υποκείμενα του διεθνούς δικαίου - Το άτομο 
Δ. Αναγνώριση: α) φύση και αποτελέσματα της αναγνώρισης β) ανα¬ 
γνώριση κυβερνήσεων, γ) τρόποι αναγνωρίσεως, δ) αναγνώριση εμπο¬ 
λέμων. 

5. Τα πολιτειακά όργανα στις διεθνείς σχέσεις: α) ο Αρχηγός του 
Κράτους και ο Πρόεδρος της Κυβέρνησης β) ο Υπουργός των Εξωτερι¬ 
κών, γ) διπλωματικές σχέσεις και ασυλίες, δ) προξενικές σχέσεις και 
ασυλίες, ε) ασυλίες ξένων κρατών, στ) διαπίστευση (αντιπροσώπων σε 
Διεθνείς Οργανισμούς. 

6. Διεθνής ευθύνη των κρατών 

7. Το άτομο στο διεθνές δίκαιο: α) ιθαγένεια, β) το νομικό καθεστώς 
των αλλοδαπών, γ) η διεθνής προστασία των ανθρωπίνων δικαιωμά¬ 
των, δ) η ευθύνη του ατόμου κατά το διεθνές δίκαιο, ε) η έκδοση. 

8. Το δίκαιο της θάλασσας: α) πηγές του δικαίου της θάλασσας β) αι- 
γιαλίτιδα ζώνη (όρια κόλποι, νησιά, αρχιπελαγικά κράτη), γ) θαλάσσιοι 
λιμένες και πλοία δ) το δικαίωμα της αβλαβούς διελεύσεως, ε) αυνορεύ- 
ουσα ζώνη, στ) διεθνή στενά, ζ) ανοικτή θάλασσα, η) υφαλοκρηπίδα, θ) 
αποκλειστική οικονομική ζώνη, ι) αλιεία, ια) ρύπανση της θάλασσας, ιβ) 
ο διεθνής βυθός, ιγ) οριοθέτηση θαλασσίων ζωνών μεταξύ κρατών. 

9. Η διευθέτηση των διεθνών διαφορών 

10. Α. Οι Διεθνείς Οργανισμοί: α) εννοιολογικά χαρακτηριστικά των 
Διεθνών Οργανισμών, β) τυπολογία των Διεθνών Οργανισμών, γ) η διε¬ 
θνική διάσταση της διεθνούς οργάνωσης, δ) ιστορική εξέλιξη των Διε¬ 
θνών Οργανισμών, ε) σύσταση και διάλυση των Διεθνών Οργανισμών, 
στ) νομική προσωπικότητα των Διεθνών Οργανισμών, ζ) διεθνής ευθύνη 
των Διεθνών Οργανισμών, η) ασυλίες και προνόμια των Διεθνών Οργα¬ 
νισμών, θ) η ιδιότητα του μέλους των Διεθνών Οργανισμών, ι) εξωτερι¬ 
κές σχέσεις των Διεθνών Οργανισμών. 

Β. Ο.Η.Ε. (θεσμική διάρθρωση, λειτουργία, βασικές δραστηριότη¬ 
τες). 

11. Η χρήση βίας από τα κράτη. Συλλογική ασφάλεια. Το δίκαιο των 
ενόπλων συγκρούσεων και ουδετερότητας. 

α) η προοδευτική καθιέρωση της αρχής της απαγόρευσης της χρήσης 
βίας από τα κράτη, β) περιπτώσεις χρήσεως βίας προβλεπόμενες από 
τον Χάρτη των Η.Ε., γ) το σύστημα Συλλογικής Ασφαλείας κατά τον 
Χάρτη των Η.Ε. Ο ρόλος του Συμβουλίου Ασφαλείας και της Γενικής 
Συνελεύσεως, δ) πηγές του δικαίου των ενόπλων συγκρούσεων, ε) σχέ¬ 
σεις μεταξύ των εμπολέμων μερών στ) το ανθρωπιστικό δίκαιο, ζ) η εξέ¬ 
λιξη του δικαίου της ουδετερότητας, η) μορφές ουδετερότητας, 
ιι) Από το ιδιωτικό διεθνές δίκαιο: 

Στοιχεία ιδιωτικού διεθνούς δικαίου: ιθαγένεια, δημόσια τάξη, κατά¬ 
σταση αλλοδαπών. Η κατοικία και η διαμονή ως συνδετικά στοιχεία και 
ειδικώτερα ως προς το δίκαιο που πρέπει να εφαρμόζεται ιδιαίτερα στις 
περιπτώσεις οικογενειακών και κληρονομικών σχέσεων. 

3. Δευτερεύοντα μαθήματα 

α) Πολιτική επί των διεθνών οικονομικών σχέσεων, θεωρητική και 
εφηρμοσμένη πολιτική οικονομία και δημόσια οικονομία: 

- Από την πολιτική επί των διεθνών οικονομικών σχέσεων: 


Διασύνδεση μεταξύ πολιτικών και διεθνών οικονομικών σχέσεων, αλ¬ 
ληλεξάρτηση αυτών και ο ρόλος τους στη διαμόρφωση της εξωτερικής 
πολιτικής του Κράτους, οικονομικές και εμπορικές σχέσεις, ο διάλογος 
Βορρά - Νότου, το δημογραφικό πρόβλημα και οι επιπτώσεις του στη 
διεθνή οικονομία, παγκόσμια μεταναστευτικά ρεύματα, διεθνή προβλή¬ 
ματα περιβάλλοντος, οι πολυεθνικές εταιρείες και ο ρόλος τους στη διε¬ 
θνή σκηνή, οι διεθνείς νομισματικές εξελίξεις, η διακίνηση του κεφα¬ 
λαίου, προβλήματα των αναπτυσσόμενων χωρών και βοήθεια των ανα¬ 
πτυγμένων προς αυτές, χρέη. 

- Από την θεωρητική οικονομία: 

- Το οικονομικό πρόβλημα, αίτια της οικονομικής δραστηριότητας, 
μορφές οικονομικής οργανώσεως, ο μηχανισμός των τιμών, τιμές υλι¬ 
κών αγαθών, τιμές συντελεστών παραγωγής, μορφές αγοράς (πληρης 
ανταγωνισμός, μονοπώλιο, ολιγοπώλιο), σχηματισμός των τιμών, ζή¬ 
τηση - προσφορά, κόστος παραγωγής, εθνικό προϊόν και εθνικό εισό¬ 
δημα, κατανάλωση, αποταμίευση, επένδυση, πολλαπλασιαστής, απα-, 
σχόληση, πληθωρισμός και αντιπληθωρισμός, οικονομικές διακυμάν¬ 
σεις, θεωρία του χρήματος, (εσωτερική και εξωτερική αξία του χρήμα 
τος, νομισματικά συστήματα κ.λπ), διεθνές εμπόριο, (βασικές έννοικ 
νόμος συγκριτικού κόστους, θεωρία των διεθνών συναλλαγών), οίκον· 
μικές ενώσεις. 

- Από την εφηρμοσμένη πολιτική οικονομία: 

Αντικείμενο της οικονομικής πολιτικής, οργάνωση της οικονομ. · 
οικονομική μεγέθυνση και ανάπτυξη, δημοσιονομική πολιτική, γι<· 
γική πολιτική, βιομηχανική πολιτική, πολιτική απασχολήσεως, *· 
θωρισμός, κοινωνική πολιτική, συναλλαγματική πολιτική, ανταγω· 
σμός. 

- Ελληνική οικονομία: (εθνικό προϊόν και εθνικό εισόδημα, απασχ·· 
ληση, πληθωρισμός, ισοζύγιο εξωτερικών πληρωμών, διάρθρωση εξω¬ 
τερικού εμπορίου). 

- Από τη δημόσια οικονομία: 

Γενικές αρχές φορολογίας, δημόσιος προϋπολογισμός, στοιχεία δη¬ 
μοσίου λογιστικού. 

β) Ιστορική και θεσμική διάσταση της ευρωπαϊκής ολοκλήρωσης: 

(1) Το Σχέδιο Μάρσαλ και ο Οργανισμός Ευρωπαϊκής Οικονομικής 
Συνεργασίας. 

(2) Τα Σύμφωνα της Δουγκέρκης και των Βρυξελλών. 

(3) Η ίδρυση του ΝΑΤΟ: α) Σκοποί β) πολιτικά και στρατιωτικά όρ¬ 
γανα. 

(4) Το Συνέδριο της Χάγης. Το Συμβούλιο, της Ευρώπης: 
α) σκοποί β) θεσμική διάρθρωση γ) δραστηριότητες . 

(5) Το Σχέδιο Σουμάν και η Ευρωπαϊκή Κοινότητα Άνθρακα και 
Χάλυβα: α) σκοποί β) θεσμική διάρθρωση. 

(6) Το ατελεαφόρητο εγχείρημα της Ευρωπαϊκής Αμυντικής Κοινό- 
τητας. 

(7) Η ίδρυση της Δυτικο-Ευρωπαΐκής Ένωσης: α) σκοποί β) θεσμική 
διάρθρωση γ) η επαναδραστηριοποίηση της ΔΕΕ (1984) δ) η Πλατ¬ 
φόρμα της Χάγης. 

(8) Η Ευρωπαϊκή Οικονομική Κοινότητα και η Ευρωπαϊκή Κοινό¬ 
τητα Ατομικής Ενέργειας, α) σκοποί β) θεσμική διάρθρωση γ) μηχανι¬ 
σμοί λήψεως αποφάσεων δ) η έννοια της υπερεθνικότητας. 

. (9) Η Ευρωπαϊκή Ζώνη Ελευθέρων Συναλλαγών: 
α) σκοποί β) θεσμική διάρθρωση γ) μετεξέλιξη. 

(10) Το Σχέδιο Φουσέ και η «Ευρώπη των Πατρίδων». 

(11) Η κρίση της ΕΟΚ και ο συμβιβασμός του Λουξεμβούργου. 

(12) Η συγχώνευση των εκτελεστικών οργάνων των Ευρωπαϊκών 
Κοινοτήτων. 

(13) Η Σύνοδος κορυφής της Χάγης (1969) και η πρώτη διεύρυνση 
των Ευρωπαϊκών Κοινοτήτων. 

(14) Η Ευρωπαϊκή Πολιτική Συνεργασία. Από την Έκθεση του Λου¬ 
ξεμβούργου στην Ενιαία Ευρωπαϊκή Πράξη. 

(15) Η δεύτερη και η τρίτη διεύρυνση της Ευρωπαϊκής Κοινότητας. 

(16) Το Σχέδιο Συνθήκης για την ίδρυση της Ευρωπαϊκής Ένωσης 
(1984). 

(17) Η Ενιαία Ευρωπαϊκή Πράξη. 

(18) Η οικονομική και νομισματική ένωση. 

Η πολιτική ένωση. 

γ) Οι κλασσικοί συγγραφείς και ο νεοελληνικός πολιτισμός: 

(1) Αρχαίοι έλληνες κλασσικοί ποιητές και συγγραφείς (από τον 
Όμηρο μέχρι το 500 μ.Χ.). 

(2) Η νεοελληνική ποίηση και πεζογραφία και οι κυριώτεροι εκπρό- 

σωποί τους ίχπό το 15ο αιώνα μέχρι σήμερα και ιδιαίτερα κατά τον 20 
αιώνα. Τα ελληνικά δημώδη έπη και το δημοτικό τραγούδι. 

(3) Νεοελληνικό θέατρο και ειδικότερα: 

μεγάλοι έλληνες θεατρικοί συγγραφείς και ηθοποιοί του 20ου αιώνα. 

(4) Νεοελληνική μουσική: 

Οι μουσουργοί της νεώτερης Ελλάδος. 

(5) Εικαστικές τέχνες: 

(α) Η ελληνική ζωγραφική από του 16ου αιώνα μέχρι σήμερα. Γλύ- 
χαράκτες του 19ου και του 20οΰ αιώνα, σχολές και πρόσωπα. 

(6) Οι αρχαιολογικές έρευνες στην Ελλάδα και η ιστορική σημασία 
τους. 

δ) Η παγκόσμια γεωγραφία: 

Φυσική, πολιτική και οικονομική παγκόσμια γεωγραφία και ιδιαί¬ 
τερα των Βαλκανικών χωρών και χωρών Ευρωπαϊκής Κοινότητας, 
ε) Ναυτικό δίκαιο: ΚΙΝΔ. 

Κώδιξ ιδιωτικού ναυτικού δικαίου (Νόμος 3816/58) περί πλοίων 
και πλοιοκτησίας (άρθρα 1-9) 

περί συμπλοιοκτησίας (άρθρα 10-36) 
περί πλοιάρχου (άρθρα 37-52) 
περί πληρώματος (άρθρα 53-83) 
περί ευθύνης πλοιοκτήτου (άρθρα 84 
106) 

στ) Οργανισμός Υπουργείου Εξωτερικών (Ν. 419/76) 
ζ) Ελληνική, αγγλική και γαλλική γραφομηχανή: 

Δακτυλογράφηση δέκα ως δώδεκα τουλάχιστον στίχων ελληνικού, 
γαλλικού και αγγλικού κειμένου από αντιγραφή. 

4. Προαιρετικά μαθήματα 

Οι διαγωνιζόμενοι δικαιούνται να εξετασθούν προαιρετικά και σε μια 
ή περισσότερες άλλες γλώσσες, από τις προβλεπόμενες στο άρθρο 5 
παρ. 4 του παρόντος. Η δοκιμασία στις γλώσσες αυτές γίνεται όπως 
ορίζεται για την εξέταση στη γαλλική και αγγλική γλώσσα. 

Άρθρο 7 

Γραπτή και προφορική δοκιμασία 

11 δοκιμασία στα πρωτεύοντα μαθήματα του διαγωνισμού είναι γρα¬ 
πτή και προφορική. 

Στα δευτερεύοντα μαθήματα του διαγωνισμού, εκτός από τη δακτυ¬ 
λογραφία, η δοκιμασία είναι μόνο προφορική. 

(α) Γραπτή δοκιμασία: 

(1) Για τη γραπτή δοκιμασία, ο Πρόεδρος της Εξεταστικής Επιτρο¬ 
πής ή ο αναπληρωτής του και ο εξεταστής εκάστου των πρωτευόντων 
μαθημάτων επιλέγουν την ημέρα της εξετάσεως του μαθήματος πέντε 
τουλάχιστον θέματα ή κείμενα για μετάφραση στις ξένες γλώσσες. Η τε¬ 
λική επιλογή του ενός εκ των πέντε θεμάτων γίνεται με κλήρο. 

(2) Η γραπτή δοκιμασία γίνεται με την επίβλεψη του Προέδρου της 
Εξεταστικής Επιτροπής, ή του αναπληρωτή του, του εξεταστή του σχε¬ 
τικού μαθήματος και του ενός τουλάχιστον Γράμματέως. Απαγορεύεται 
στους διαγωνιζόμενους να αλληλοβοηθούνται κατά την ώρα της δοκι¬ 
μασίας και να χρησιμοποιούν βιβλία ή σημειώσεις με ποινή αποβολής 
τους από τον διαγωνισμό. Σε περίπτωση αποβολής διαγώνιζομένου για 
το λόγο αυτό, ο ένας από τους δύο γραμματείς συντάσσει πρακτικό που 
υπογράφεται από τον Πρόεδρο της Εξεταστικής Επιτροπής και τον εξε¬ 
ταστή του σχετικού μαθήματος. Εάν υποψήφιος δεν εμφανισθεί κατά 
την εξέταση (γραπτή ή προφορική) του μαθήματος, αποκλείεται από την 
υπόλοιπη εξέταση. 

(3) Η γραπτή δοκιμασία γίνεται σε χαρτί που φέρει τη σφραγίδα του 
Υπουργείου Εξωτερικών. Στην επάνω αριστερή γωνία αναγράφονται τα 
στοιχεία του διαγώνιζομένου που καλύπτονται με σκούρο χαρτί. Μετά 
το πέρας της εξετάσεως τα γραπτά παραδίδονται στον εξεταστή, ο 
οποίος, ευθύς αμέσως τα διορθώνει επί τόπου και βαθμολογεί με ερυθρό 
μελάνι. 

(4) Για τη γραπτή εξέταση στο μάθημα του δημοσίου διεθνούς δι¬ 
καίου δίνεται χρόνος δύο ωρών και για την εξέταση στις ξένες γλώσσες 
χρόνος μίας και μισής (1.30') ώρας για σύνταξη κάθε εκθέσεως και 
μιας και μισής (1.30) ώρας για τις δύο μεταφράσεις. 

(5) Η ικανότητα χρήσεως της γραφομηχανής εξακριβώνεται με δο¬ 
κιμασία που γίνεται με αντιγραφή κειμένου από δέκα έως δώδεκα στί¬ 
χους. 

(β) Προφορική δοκιμασία: 

(1) Η προφορική δοκιμασία στα πρωτεύοντα και δευτερόντα μαθή¬ 
ματα (πλην της γραφομηχανής) γίνεται δημόσια και παρευρίσκονται σ’ 


αυτήν τουλάχιστον ο Πρόεδρος της Εξεταστικής Επιτροπής ή ο Ανα¬ 
πληρωτής του ο εξεταστής του μαθήματος και ένας από τους Γραμμα¬ 
τείς. 0 εξεταστής εκάστου μαθήματος προετοιμάζει αριθμό ερωτήσεων, 
αναφερομένων σε γενικότερα αντικείμενα της εξεταστέας ύλης κάθε μα¬ 
θήματος, που γράφονται σε κλήρους διπλάσιους από το συνολικό αριθμό 
υποψηφίων. Ειδικά, οι ερωτήσεις του μαθήματος του διεθνούς δικαίου 
πρέπει να αποτελούνται από δύο σκέλη, από τα οποία το ένα θα αναφέρε- 
τ«ι οτο δημόσιο διεθνές δίκαιο και το άλλο στο ιδιωτικό διεθνές δίκαιο. 
Κατά την εξέταση αυτή ο Πρόεδρος καθώς και τα μέλη της Εξεταστικής 
Επιτροπής μπορούν να υποβάλλουν κατά την κρίση τους ερωτήσεις στον 
εξεταζόμενο. Η σειρά εξετάσεως κάθε διαγώνιζομένου καθορίζεται με 
κλήρο κατά την έναρξη της εξετάσεως του σχετικού μαθήματος. Σύμ¬ 
φωνα με τη σειρά αυτή, προσέρχεται κάθε υποψήφιος και λαμβάνει δύο 
ερωτήσεις - κλήρους. Από τους κλήρους αυτούς ο διαγωνιζόμενος επι¬ 
λέγει εκείνον που περιέχει την ερώτηση στην οποία επιθυμεί να εξετα- 
σθεϊ, ενώ ο κλήρος που δεν επιλέγεται από τον εξεταζόμενο καταστρέφε- 
ται. Εξέταση στην ίδια ερώτηση άλλου διαγώνιζομένου απαγορεύεται. 
Μόλις εξεταστεί ο κάθε υποψήφιος χωριστά, βαθμολογείται με ερυθρό 
μελάνι από τον εξεταστή σε δελτίο που το υπογράφει. Τα δελτία αυτά 
τοποθετούνται σ’ ένα σφραγισμένο κουτί. 

(2) Για την προφορική δοκιμασία στις ξένες γλώσσες, ο διαγωνιζόμε- 
νος παίρνει για κάθε ειδική εξέταση μία από τις ερωτήσεις-κλήρους που 
έχουν προετοιμαστεί και αντιστοιχούν σε ορισμένο για ανάγνωση κεί¬ 
μενο. 

Άρθρο 8 
Συντελεστές 

Η αξία καθενός απο τα μαθήματα του διαγωνισμού που αναφέρονται 
στο άρθρο 5 του διατάγματος αυτού προσδιορίζεται από συντελεστή που 
είναι ο αριθμός οκτώ (8) για τη δοκιμασία συνέντευξη και τα πρωτεύο¬ 
ντα μαθήματα. Για τα υπόλοιπα μαθήματα, (δευτερεύοντα και προαιρε¬ 
τικά), συντελεστής είναι ο αριθμός πέντε (5) εκτός από τη γραφομη¬ 
χανή, της οποίας συντελεστής είναι ο αριθμός δύο (2). 

Άρθρο 9 

Διεξαγωγή Διαγωνισμού - Αποτελέσματα 
Η κλίμακα βαθμολογίας είναι 0-10 σε ακεραίους αριθμούς. 

1. Για τη δοκιμασία-συνέντευξη του άρθρου 5, παρ. 1 του Διατάγμα¬ 
τος αυτού δίνεται ιδιαίτερος βαθμός που εξάγεται ως εξής: 

Ένας βαθμός δίδεται στις απαντήσεις των ερωτήσεων που υποβάλ¬ 
λονται από κάθε μέλος της Εξεταστικής Επιτροπής κατά τη διάρκεια 
της Δοκιμασίας-Συνεντεύξεως. Το σύνολο των βαθμών διαιρείται δια 
του αριθμού των μελών και το πηλίκον αυτού είναι ο βαθμός στη δοκι- 
μασία-συνέντευξη. Όσοι υποψήφιοι δεν συγκεντρώσουν το βαθμό του- 
λάχιστον έξι (6) αποκλείονται από την περαιτέρω συμμετοχή στο δια¬ 
γωνισμό. ' ” 

2. Ενας βαθμός δίδεται για τη δοκιμασία στην ελληνική γλώσσα από 
τον εξεταστή του μαθήματος αυτού πάνω στο γραπτό κείμενο για την 
ανάπτυξη, του θέματος της ελληνικής και παγκόσμιας διπλωματικής 
ιστορίας. Οσοι δεν πάρουν το βαθμό τουλάχιστον έξι (6) στη δοκιμασία 
στην ελληνική γλώσσα, αποκλείονται από την περαιτέρω συιιΐΛετΟΥΤί 
στο διαγωνισμό. 

3. Ένας βαθμός δίδεται για τη γραπτή ανάπτυξη θέματος της ελλη¬ 
νικής και παγκόσμιας διπλωματικής ιστορίας από τον εξεταστή του μα¬ 
θήματος αυτού. Δεύτερος βαθμός δίνεται στην προφορική εξέταση στο 
μάθημα της ελληνικής και παγκόσμιας διπλωματικής ιστορίας και της 
πολιτικής ιστορίας από τον ίδιο εξεταστή. Οι δύο αυτοί χωριστοί βαθμοί 
προσθέτονται, το ημιάθροισμα δε είναι ο βαθμός στο μάθημα της ελλη¬ 
νικής.και παγκόσμιας διπλωματικής ιστορίας και της πολιτικής ιστο¬ 
ρίας. Οσοι δεν πάρουν το βαθμό τουλάχιστον έξι (6), αποκλείονται από 
την περαιτέρω συμμετοχή στο διαγωνισμό. 

4. Η βαθμολογία στη δοκιμασία της γαλλικής και αγγλικής γλώσ¬ 
σας γίνεται ως εξής: 

Προσθέτονται οι βαθμοί που δόθηκαν: 
α) στην έκθεση ιδεών, 

γραπτές μεταφράσεις (για τις μεταφράσεις προσθέτονται οι 
δυο βαθμοί που δόθηκαν χωριστά και το ημιάθροισμα δίνει τον βαθμό 
των μεταφράσεων), 

γ) στην ανάγνωση και τον έλεγχο της ικανότητας της προφορικής εκ- 
φράσεως στην ξένη γλώσσα. 

Το άθροισμά τους διαιρείται με τον αριθμό τρία. 

Όσοι δεν πέτυχαν βαθμό τουλάχιστον έξι (6) σε κάθε μία χωριστά 

από τις γλώσσες αγγλικά και γαλλικά ή αθροιστικά 13, αλλά τουλάχι¬ 
στον στη μία τον βαθμό πέντε (5) αποκλείονται από την περαιτέρω συμ¬ 
μετοχή στο διαγωνισμό. 

5. Η βαθμολογία στο μάθημα του δημοσίου και ιδιωτικού διεθνούς 
δικαίου γίνεται ως εξής: 

α) Ένας βαθμός δίδεται στη γραπτή εξέταση στο δημόσιο διεθνές δί¬ 
καιο. 

β) Ένας βαθμός δίδεται στην προφορική εξέταση του δημοσίου διε¬ 
θνούς δικαίου και ένας βαθμός στην προφορική εξέταση του ιδιωτικού 
διεθνούς δικαίου. Το ημιάθροισμα των δύο αυτών εξετάσεων δίδει τον 
βαθμό της προφορικής εξετάσεως. 

γ) Προαθέτονται οι βαθμοί που δόθηκαν χωριστά για την γραπτή και 
προφορική εξέταση. Το ημιάθροισμα δίδει τον τελικό βαθμό στο διεθνές 
δίκαιο, που πρέπει να είναι τουλάχιστον έξι (6). Όσοι δεν συγκεντρώ¬ 
νουν μέσο όρο βαθμολογίας τον βαθμόν αυτόν, αποκλείονται από την 
περαιτέρω συμμετοχή στον διαγωνισμό. 

Άρθρο 10 

1. Όσοι υπέστησαν με επιτυχία τη δοκιμασία-συνέντευξη και τη δο¬ 
κιμασία στα πρωτεύοντα μαθήματα καλούνται να διαγωνιστούν στα* 
δευτερεύοντα μαθήματα. 

2. Θεωρούνται ότι πέτυχαν στις εξετάσεις εκείνοι των οποίων το σύ¬ 
νολο της βαθμολογίας: της δοκιμασίας-συνεντεύξεως, των πρωτευό¬ 
ντων και των δευτερευόντων μαθημάτων, όταν διαιρεθεί δια του αριθ¬ 
μού των μαθημάτων (13) δίνει βαθμό τουλάχιστον έξι (6). 

Άρθρο 11 

1. Δικαίωμα συμμετοχής στις εξετάσεις των προαιρετικών γλωσσών 
έχουν εκείνοι, οι οποίοι καταλαμβάνουν τις θέσεις για τις οποίες έχει 
προκηρυχθεί ο διαγωνισμός. 

2. Ο διαγωνισμός θεωρείται ότι έληξε, εάν από όσους πέτυχαν, κατά 
την έννοια της προηγουμένης παραγράφου, δεν έχει δηλώσει κανείς ότι 
επιθυμεί να εξεταστεί σε μία ή περισσότερες ξένες γλώσσες. 

3. Μετά τη δοκιμασία στις προαιρετικές ξένες γλώσσες όσοι βαθμοί 
είναι κατώτεροι από το έξι (6) διαγράφονται και οι διαγωνιζόμενοι θεω¬ 
ρούνται ότι δεν υπέστησαν τη δοκιμασία αυτή. 

Άρθρο 12 
Σειρά Επιτυχίας 

1. Η σειρά επιτυχίας των υποψηφίων καθορίζεται με την ακόλουθη 
διαδικασία. Κάθε βαθμός επιτυχίας στη δοκιμασία-συνέντευξη, στα 
πρωτεύοντα, στα δευτερεύοντα και προαιρετικά μαθήματα υπό την 
προϋπόθεση της παραγράφου 3 του προηγουμένου άρθρου, πολλαπλα- 
σιάζεται με το συντελεστή που εκφράζει την αξία κάθε μαθήματος, και 
της δοκιμασίας-συνεντεύξεως (8, 5 και 2), σύμφωνα με το άρθρο 8 του 
Διατάγματος αυτού. 

Τα ανωτέρω γινόμενα καταχωρούνται σε πίνακα βαθμολογίας και το 
άθροισμά τους καθορίζει τη σειρά επιτυχίας. 

Σε περίπτωση ισοψηφίας η σειρά επιτυχίας καθορίζεται με κλήρωση 
παρουσία των ενδιαφερομένων. 

2. Σύμφωνα με τα ανωτέρω αποτελέσματα συντάσσεται πρακτικό, το 
οποίο υπογράφουν ο Πρόεδρος και τα Μέλη της Εξεταστικής Επιτρο¬ 
πής, όλοι οι εξεταστές και ο Γραμματέας ή οι Γραμματείς. Σ’ αυτό επι¬ 
συνάπτεται και ο πίνακας βαθμολογίας αφού τον υπογράψουν όσοι υπο¬ 
γράφουν και το πρακτικό. 

Άρθρο 13 

Το πρακτικό αποτελεσμάτων που συντάσσεται σύμφωνα με τις διατά¬ 
ξεις του προηγουμένου άρθρου, καθώς και οι πίνακες βαθμολογίας των 
επιτυχόντων ανακοινώνονται δημόσια στους διαγωνιζομένους. 

Άρθρο 14 

Η διάρκεια φοιτήσεως στο Κέντρο Διπλωματικών Σπουδών ορίζεται 
εννεάμηνη, εκτός από την πρώτη σειρά από της επαναλειτουργίας του 
που ορίζεται εξάμηνη. 

Άρθρο 15 

1. Τα μαθήματα που διδάσκονται για την εκπαίδευση των υποψη¬ 
φίων Ακολούθων Πρεσβείας στο Κέντρο Διπλωματικών Σπουδών είναι 
τα εξής: 

α) Διεθνείς σχέσεις 

β) Ευρωπαϊκές Κοινότητες 


γ) θέματα δημόσιας διοίκησης 

δ) Πολιτιστικά θέματα 

ε) θέματα ελληνικής εξωτερικής πολιτικής 

στ) Προξενική πρακτική 

ζ) Εθιμοτυπία — Δημόσιες σχέσεις 

η) Τεχνική διαπραγματεύσεων 

θ) Χρήση ηλεκτρονικών υπολογιστών 

ι) Οργάνωση ΥΠΕΞ 

ια) Διπλωματική πρακτική. Ορολογία - Σύνταξη διπλωματικών κει¬ 
μένων. 

2. Εκτός των ανωτέρω μαθημάτων, στο Κέντρο Διπλωματικών 
Σπουδών γίνονται και διαλέξεις επί διαφόρων θεμάτων, επί των οποίων 
δεν εξετάζονται οι σπουδαστές. 

3. Κατά τη διάρκεια των σπουδών, γίνονται περιοδικές εξετάσεις, 
ανάλογα με τη φύση, το σκοπό και τη χρονική διάρκεια του μαθήματος 
και τελικές μετά την ολοκλήρωση της διδασκαλίας όλων των μαθημά¬ 
των που προβλέπει η παρ. 1 του παρόντος άρθρου. 

Οι περιοδικές εξετάσεις γίνονται από τους διδάσκοντες και περιλαμ¬ 
βάνουν όλα τα μαθήματα της παρ. 1. Οι τελικές εξετάσεις γίνονται από 
την Εξεταστική Επιτροπή του άρθρου 3, εδάφιο β' του Ν. 962/79. 

Άρθρο 16 

1. Για την εκτίμηση της επιδόσεως των εκπαιδευόμενων λαμβάνο- 
νται υπόψη τα ακόλουθα στοιχεία, με ξεχωριστό για καθένα απ’ αυτό 


συντελεστή. Η βαθμολογία κλιμακώνεται από 0-10. 

Συντελεστής 

α) Περιοδικές εξετάσεις 3 

β) Τελικές εξετάσεις 6 

γ) Ενεργός συμμετοχή. (Εκδηλώνεται με εύστοχες απαντήσεις 
και παρεμβάσεις στις συζητήσεις που διεξάγονται κατά 
τη διάρκεια φοίτησης). 3 

δ) Προσόντα (αντιπροσωπευτικής ικανότητας 

(γενική αντίληψη, κρίση και ευστροφία πνεύματος, 
μεθοδικότητα). 35 


2. Στην περίπτωση που οι καθηγητές οι οποίοι διδάσκουν και βαθμο¬ 
λογούν ένα μάθημα είναι περισσότεροι από έναν, ο βαθμός στο μάθημα 
αυτό είναι ο μέσος όρος που προκύπτει. 

3. Ο τελικός βαθμός των περιοδικών εξετάσεων εκάστου μαθήματος 
είναι ο μέσος όρος όλων των βαθμών, που έλαβε ο σπουδαστής στο μά¬ 
θημα αυτό κατά τη διάρκεια της φοίτησης. Θεωρείται επιτυχών εκείνος 
ο οποίος συγκέντρωσε τουλάχιστον τον βαθμό έξι (6). 

4. Ο τελικός βαθμός της ενεργού συμμετοχής εκάστου μαθήματος εί¬ 
ναι ο μέσος όρος των βαθμών ενεργού συμμετοχής που έλαβε ο υποψή¬ 
φιος από τον ή τους διδάσκοντες καθηγητές του μαθήματος αυτού, θε¬ 
ωρείται επιτυχών εκείνος ο οποίος συγκέντρωσε τουλάχιστον τον βαθμό 
έξι (6). 

5. Κατά την τελική εξέταση εκάστου μαθήματος θεωρείται επιτυχών 
ο σπουδαστής, ο οποίος έλαβε τουλάχιστον τον βαθμό έξι (6). 

6. Ο βαθμός των προσόντων της παρ. 1δ, του παρόντος άρθρου, δίνε¬ 
ται από τον Διευθυντή του Κέντρου Διπλωματικών Σπουδών, μετά από 
εισήγηση του Διευθυντή Σπουδών του Κέντρου, με βάση τη γενική από¬ 
δοση του υποψηφίου Ακολούθου, κατά τη διάρκεια του χρόνου φοίτη¬ 
σης. Θεωρείται επιτυχών εκείνος, ο οποίος έλαβε τουλάχιστον τον 
βαθμό έξι (6). Οι διαδοχικές σημειώσεις που καταχωρούν οι καθηγητές 
στο ατομικό φύλλο των εκπαιδευόμενων λαμβάνονται ιδιαίτερα υπόψη 
από το Διευθυντή του Κέντρου Διπλωματικών Σπουδών κατά τη βαθ¬ 
μολογία. 

7. Οι ανωτέρω βαθμοί των περιοδικών εξετάσεων, τελικών εξετά¬ 
σεων και ενεργού συμμετοχής εκάστου μαθήματος πολλαπλασιάζονται 
επί τους κατ’ ιδίας συντελεστές της παρ. 1 του παρόντος άρθρου. 

Ο βαθμός των προσόντων της αντιπροσωπευτικής ικανότητας πολ- 
λαπλασιάζεται επί τον συντελεστή 35. 

. 8. Στα ανωτέρω γινόμενα προστίθεται το σύνολο των μορίων που 
είχε λάβει ο σπουδαστής κατά τις εισαγωγικές εξετάσεις στο Κ.Δ.Σ. 

Το άθροισμα που προκύπτει καθορίζει την τελική σειρά επιτυχίας 
του. ' ■ ■ 

9. Στην περίπτωση ισοψηφίας σπουδαστών στην τελική βαθμολογία, 
η σειρά επιτυχίας καθορίζεται με κλήρωση. 

Στον Υπουργό Εξωτερικών αναθέτουμε τη δημοσίευση και εχτέλεση 
του Προεδρικού Διατάγματος αυτού. 

Αθήνα, 20 Φεβρουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΞΩΤΕΡΙΚΟΝ 

ΑΝΤΩΝΗΣ ΣΑΜΑΡΑΣ 

-φ- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 64 (3) 

Τροποποίηση του άρθρου 46 του Ν. 1481/1984 Οργανισμός του 
Υπουργείου Δημόσιας Τάξης (Α’ 152). 


βοίας. 

2. Οι Αστυνομιχοί Σταθμοί Καθενών, Στενής, Ψαχνών χαι Πολιτι- 
χών υπάγονται εφεξής στο Αστυνομικό Τμήμα Νέας Αρτάκης. 

Άρθρο 2 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευση χαι εχτέ¬ 
λεση του παρόντος διατάγματος. 

Αθήνα, 20 Φεβρουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδαφ. στ του Ν. 1481/84 
«Οργανισμός Υπουργείου Δημόσιας Τάξης» (Α’ 152), όπως αντιχατα- 
στάθηχε με το άρθρο 1 παρ. 1 του Ν. 1590/1986 (Α’ 49). 

2. Τις διατάξεις του Π.Δ. 137/1986 «Συγκρότηση της Γενικής 
Γραμματείας Δημόσιας Τάξης σε Υπουργείο Δημόσιας Τάξης» (Α’ 51). 

3. Την 66/1992 γνωμοδότηση του Συμβουλίου της Επικράτειας, 
ύστερα από πρόταση του Υπουργού Δημόσιας Τάξης, αποφασίζουμε: 


Άρθρο 1 

Η παράγραφος 11 του άρθρου 46 του Ν. 1481/84 που προστέθηκε 
με το άρθρο μόνο του Π.Δ. 66/1991 (Α’ 30) αντικαθίσταται ως εξής: 

«11. Για τον υπολογισμό της 35ετούς πραγματικής υπηρεσίας των 
αξιωματικών μέχρι το βαθμό του Αστυνομικού Υποδιευθυντή εφαρμό¬ 
ζονται οι διατάξεις της παραγράφου 3 του άρθρου 8 του Ν. 1234/1982 
(Α’ 23)». 


Άρθρο 2 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευση και εχτέ¬ 
λεση του παρόντος διατάγματος. 

Αθήνα, 20 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 65 (4) 

Προαγωγή του Αστυνομικού Σταθμού Νέας Αρτάκης - Εύβοιας σε 
Αστυνομικό Τμήμα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 11 παρ. 1 εδ. α’ και β’ του Ν. 1481/84 «Οργανισμός 
Υπουργείου Δημόσιας Τάξης» (Α’ 152), όπως αντικαταστάθηκε με το 
άρθρο 1 παρ. 1 του Ν. 1590/1986 «Τροποποίηση διατάξεων του Ν. 
1481/1984 «Οργανισμός Υπουργείου Δημόσιας Τάξης» και άλλες δια¬ 
τάξεις» (Α’ 49). 

β) Του Π.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης» (Α’ 51). 

2. Την 4/1992 γνωμοδότηση του Συμβουλίου της Επικράτειας, 
ύστερα από πρόταση του Υπουργού Δημόσιας Τάξης, αποφασίζουμε: 

Άρθρο 1 

1.0 Αστυνομικός Σταθμός Νέας Αρτάκης της Αστυνομικής Διεύθυν¬ 
σης Εύβοιας προάγεται σε Αστυνομικό Τμήμα Νέας Αρτάκης, γενικής 
αρμοδιότητας και υπάγεται, εφεξής, στην Αστυνομική Διεύθυνση Ευ- 


Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 
- ψ - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 66 (5) 

Σύσταση θέσεων στο Υπουργείο Εμπορίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: · 

1. Τις διατάξεις του άρθρου 16 παρ. 4 και 5 του Ν. 1867/89 «Προ¬ 
σωπική κράτηση κατ’ εφαρμογή των διατάξεων του Κώδικος Εισπρά- 
ξεως Δημοσίων εσόδων και άλλες διατάξεις» (Α’ 227). 

2. Τις διατάξεις του άρθρου 24 παρ. 5 του Ν. 1558/1985 «Κυβέρ¬ 
νηση και Κυβερνητικά Όργανα» (Α’ 137). 

3. Την Υ.1660/1007556/116/0006/24.1.92 κοινή απόφαση 
του Πρωθυπουργού και τού Υπουργού Οικονομικών «Ανάθεση αρμοδιο¬ 
τήτων του Υπουργού Οικονομικών στον Υφυπουργό Οικονομικών» 
(ΦΕΚ 31/Β/92). 

4. Την με αριθ. 595/1991 γνωμοδότηση του Συμβουλίου της Επι¬ 
κράτειας, με πρόταση των Υπουργών Προεδρίας της Κυβέρνησης, 
Εμπορίου και του Υφυπουργού Οικονομικών, αποφασίζουμε: 

Άρθρο μόνο 

1. Σίτον κλάδο ΔΕ Διοικητικού — Λογιστικού μονίμων υπαλλήλων 
του Υπουργείου Εμπορίου προστίθενται τρεις (3) θέσεις. 

2. Σίτις θέσεις της προηγούμενης παραγράφου κατατάσσονται απο¬ 
κλειστικούς οι υπάλληλοι του καταργηθέντος Οργανισμού «ΣΏΜΑ ΕΙ¬ 
ΔΙΚΩΝ ΠΡΑΓΜΑΤΟΓΝΩΜΟΝΩΝ ΤΡΟΧΑΙΩΝ ΑΤΥΧΗΜΑΤΩΝ 
(ΣΕΠΤΑ)» οι οποίοι υπηρετούσαν με σύμβαση εργασίας αορίστου χρό¬ 
νου κατά τη δημοσίευση του Νόμου 1867/9.10.89 «Προσωπική κρά¬ 
τηση κατ’ εφαρμογή των διατάξεων του Κώδικος Εισπράξεως Δημο¬ 
σίων εσόδων και άλλες διατάξεις» και έχουν τα προβλεπόμενα προσόντα 
από το Π.Δ. 194/88, για τον κλάδο ΔΕ Διοικητικού - Λογιστικού. 

3. Από τις θέσεις του κλάδου ΔΕ Διοικητικού — Λογιστικού του 
Υπουργείου Εμπορίου καταργούνται, μόλις κενωθούν ισάριθμες με τις 
συνιστώμενες με την παρ. 1 του διατάγματος αυτού. 

4. Σίτο προσωπικό με σχέση εργασίας ιδιωτικού δικαίου στην κατη¬ 
γορία προσωρινών θέσεων καθαριστριών του Υπουργείου Εμπορίου (άρ¬ 
θρο 59 ΠΔ 397/88) προστίθεται μία (1) θέση. 

5. Σίτη θέση της προηγούμενης παραγράφου κατατάσσεται αποκλει- 
στικώς η καθαρίστρια του καταργηθέντος οργανισμού «ΣΕΠΤΑ», η 
οποία υπηρετούσε με σύμβαση εργασίας αορίστου χρόνου. 

Στον Υπουργό Εμπορίου αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 20 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΜΠΟΡΙΟΥ 

ΣΩΤ. ΚΟΥΒΕΛΑΣ Α. ΑΝΔΡ9ΑΝΟΠΟΥΑΟΣ 

ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΚΩΝ. ΠΑΤΡΑΚΟΣ 




_ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ 


ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΘΗ 

λειτουργούν καθημερινά από 8.00’ έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Γιο τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

13.000 

β> 

» 

» 

» 

Β' 

» 

23.000 

Υ) 

» 

» 

» 

Γ' 

» 

7.000 

δ) 

» 

» 

» 

Δ - 

» 

22.000 

ε) 

» 

» 

» 

Αναπτυξιακών Πράξεων 

» 

15.000 

στ) 

» 

» 

» 

Ν.Π.Δ.Δ. 

» 

7.000 

ζ) 

» 

» 

» 

ΠΑΡΑΡΤΗΜΑ 

» 

4.000 

η) 

» 

» 

» 

Δελτ. Εμπ.& Βιομ. Ιδ. 

» 

7.000 

θ) 

» 

» 

» 

Αν. Ειδικού Δικαστηρίου 

» 

2.000 

ι) 

» 

» 

» 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















